dh-unibe/image-text_koenigsfelden-charters-post-1500 huggingface dataset:
Wir, grave Johans von Habspurg, ✳ grave Ruͦd̄ und grave Goͤtfr₎ von Habspurg, bruͦdeˀ, ✳ graven Johs̄ seligen sùne von Habspurg,
tuͤn aller mangelichem ze wissenne mit disem brieve, ✳ daz Uͦlr₎ von Rùsegge, dem man sprichet von Sigenoͧwe, ✳ und Heinr₎ von Rùsegge,
sin vettˀ, von uns ze lehen hatten ✳ ze Woloswile den hof, den kilchensatz, so in den selben hof gehoͤrt,✳ die vogtey, die gerichte,
twinge und bāne, so den selben hof anhaftēt, ✳ und aber die selben von Rùsegge den selben hof, den kilchensatz, ✳ vogtey, ✳ gerichte,
twinge und baͤnne, so dar zuͦ gehoͤrt fùrbaz ze lehen vˀlihen hatten, ✳ hn̄ Johs̄ von Sengen, korhˀren ze Cur, und Heinr₎ von
Sengen, sinem bruͦder, ✳ die oͧch von ir rechte gegen der ✳ ✳ ebtischin und gen dem convente des klostˀs ze Kùngesvelt gangen sint, als die
brieve wol sagent, die si dar ùber vˀsigelt hant. ✳ daz wir da ✳ die lehenschaft und alle die rechtung so die vorgenanden von Rusegge
beide daran hatten von in ufgenomen haben gantzlich ✳ also ✳ daz si noch er erben mit der lehenschaft nicht meˀ ze schaffen̄e hant ✳ und
luterlich durch got und durch unser und unser vordern selen heiles willen und durch daz gottes dienst destˀ fùrbasser gemeret und
geuͤbet moͤchte in den so han wir die eigenschaft des vorgenandē hoves ze Woloswilē mit dem kilchensatze so in den selben hof ge
hoͤrt ✳ mit der vogtey mit den gerichten twingen und baͤnnē und mit allem dem rechte so dar zuͦ gehoͤrt ✳ und untz her dar
zuͦ gehoͤrt hat und daran haftet ✳ und unser recht ledig eigen ist ✳ ze rechtem ledigem eigen geben der vorgenandē ✳ ✳ ebtischin
und dem ✳ ✳ convente ze Kùngesvelt also daz sie und alle ir nachkomē den selben hof twing und ban̄ ✳ den kilchensatz ✳ die vogtey ✳ klein und gross benēmet und unbenēmet so dar zuͦ gehoͤrt ✳ und dar zuͦ treffen mag ✳ haben suln von uns ruͦweklich und
fridelich ze rechtem ledigem eigen ✳ mit aller gewarsami rechtes und mit bewertˀ gewonheit ✳ und loben in fùr uns und fùr unser
erben die wir her zuͦ binden ✳ der selben eigenschaft wer ze sinne mit disem brieve ✳ und her ùber ze einē ewigen ur ✳
kunde ✳ und ze einer steten vesten sicherheit ewigeˀ warnung so han wir drye unser jeglicher sin insigel offenlich gehen ✳
ket ✳ an disen brief ✳ der geben ist ze Loͧffenbˀg an dem nechsten christag nach sant ✳ Jacobs tag des zwellfbottē ✳ in dem
jare do man von gottes gebùrte zalte drùcehen hundtˀ und viertzig jar und dar nach in dem achtoden jar ꝫcꝭ. ✳
Königsf. 221
Staatsarchiv
AARGAU
vorgabùng ùm den gott ✳ kilchensaz
und der vogtey zuͦ
Köngsfelden ✳ bùch ✳ 11 ✳ theil
p✳ 296 ✳
Wolenschwyl ✳
1348
A A 14
Wolenschwil
gravē
Johs
Ruͦd̄
Gòtfr₎
um Habspḡ
dˀ ij brief